Wesayîtêka şenike ya tîcarîye ya ke zeytûnî kiriştêne bejikrayîrê Amed-Farqînî de qelebîyaye, netîceyê qezaya trafîkî de 2’yê înan bi giranî 7 kesî birîndar bîyî.
Şoforê wesayîtê zeytûnan Aydin A.yo ke bejikrayîrê Amed-Farqînî ra ver bi qezaya Hezo ya Amedî zeytûnî kiriştêne serdestîya dîreksîyonî vînî kerde û qeza virazîyaye. Qeza de 2’yê înan bi giranî 7 kesî birîndar bîyî. Birîndarî dimayo ke hetê merdimanê dormeyî ra xebere dîyaye bi ekîpanê Servîsê Lezgînî ameyî berdene bi nêweşxaneyanê Amedî. Derheqê qeza de wekinitiş ame destpêkerdene.
